દેવગઢ બારિયાની મેન્દ્રા ચોકડી ઉપર બપોરના 3.30 વાગ્યાના અરસામાં પોલીસે એક જીજે-20-યુ-5102 નંબરની ટાટા એસી જીપને રોકવાનો પ્રયાસ કર્યો હતો. આ જીપમાં પશુ ભરેલા હોવાથી ચાલક આગળ હંકારી દઇને ચાલક ફરાર થઇ ગયો હતો. આ જીપના પાછળના ભાગે ઘાસ-ચારાની વ્યવસ્થા વગર ક્રુરતાથી બાંધેલો એક બળદ, બે ગાય અને એક બકરો મળી આવ્યો હતો. પોલીસે 17હજાર રૂપિયાનું પશુધન કબજે લઇને પાંજરાપોળ મોકલ્યું હતું. આ સાથે 70 હજારરૂપિયાની જીપ જપ્ત કરીને એએસઆઇ અર્જુનભાઇએ જીપના નંબરના આધારે ફરિયાદ નોંધાવી હતી.